Jon Storm Madsen – Partner og Head of Usability

Jon er ansvarlig for Technolutions usabilityområde, og har samtidig en bred profil som R&D ingeniør. Han er projektleder og udførende udvikler og bidrager med en kombination af specialistfunktioner indenfor usability, brugertests og brugerinvolvering.

Jon sørger for at have brugerne med, når Technolution udvikler nye produkter indenfor medico-devices. Brugerne er centrale i hele udviklingsprocessen, hvor man tager udgangspunkt i de forskellige brugeres reelle behov og produktets kontekst. Dette sikrer, at produktet er sikkert, effektivt og intuitivt at bruge og danner desuden grundlag for, at produktet kan godkendes af myndighederne.

Som partner har Jon en stor andel i udviklingen af Technolutions forretning indenfor front-end og usabilityområdet. Jons opgave er samtidig at identificere og opdyrke nye projektmuligheder, ofte i samarbejde med små og mellemstore virksomheder samt universiteter.

Jon er Civilingeniør i Design & Innovation fra DTU og har været hos Technolution de seneste 3 år. Han har en baggrund som forretningsudvikler på DTU i deres patentafdeling og har derudover start-up erfaring indenfor udviklingen af velfærdsteknologi.

Citat:

“Jeg ser det som en stor mulighed at blive involveret yderligere i Technolutions fremtid. Det er super spændende at få lov til at præge udviklingen af min arbejdsplads både forretningsmæssigt, fagligt og strategisk.”